เรียลลิตีโชว์
เรียลลิตีโชว์ หรือที่ถูกว่า รีแอลลิทีโชว์ () เป็นรายการโทรทัศน์รูปแบบหนึ่ง ซึ่งมักจะดำเนินไปโดยใช้สถานการณ์จริง และไม่มีการเขียนบท คัดเลือกผู้ร่วมรายการจากผู้ชมทางบ้าน ซึ่งจะต้องเผชิญกับสถานการณ์ต่างๆ ที่ทางทีมงานได้จัดเตรียมเอาไว้ ผู้เข้าร่วมรายการจะต้องแก้ปัญหาเฉพาะหน้าและฝ่าฟันอุปสรรคต่างๆ รายการโทรทัศน์เช่นนี้ เริ่มมาช้านานแล้ว แต่เพิ่งจะนิยมอย่างแพร่หลายเมื่อราว พ.ศ. 2543 (โดยเฉพาะจากรายการ Expedition Robinson)
สปริงนิวส์
รายการ สปริง รีพอร์ท (Spring Reports) เป็นรายการที่ทำเรตติ้งสูงสุดของสถานีสปริงนิวส์ มีรูปแบบรายการเป็นสารคดีเชิงข่าว ที่นำเสนอเหตุการณ์ที่เกิดขึ้นในสังคมไทย ในประเด็นที่น่าสนใจและมีเงื่อนงำ หรือมีความซับซ้อน หรือมีข้อมูลเชิงลึก ซึ่งไม่สามารถนำเสนอในรายการปกติได้ เนื่องจากมีข้อจำกัดเรื่องเวลาในการนำเสนอ ประเด็นที่นำเสนอ ไม่จำกัดเฉพาะประเด็นอาชญากรรมเท่านั้น แต่รวมถึงประเด็นอื่นๆ เช่น เรื่องทรัพยากรธรรมชาติ สิ่งแวดล้อม สิทธิมนุษยชน ความ อยุติธรรม ความไม่โปร่งใสที่เกิดขึ้นในสังคม และมีเบื้องหลังของเหตุการณ์ที่ต้องสืบสวนสอบสวนหาข้อเท็จจริงให้รอบด้าน หรือบางกรณีอาจจะเป็นเรื่องราวที่เป็นปรากฏการณ์ใหม่ในสังคมก็ได้ ออกอากาศทุกวันเสาร์ เวลา 20.00 - 21.00 น. และรีรัน วันอาทิตย์ เวลา 20.00 - 21.00 น.